Naročnik: Republika Slovenija, Ministrstvo za obrambo, Vojkova cesta 55, 1000 Ljubljana, v skladu z Zakonom o stvarnem premoženju države in samoupravnih lokalnih skupnosti ZSPDSLS-1 (Uradni list RS, št. 11/18 in 79/18), Uredbo o stvarnem premoženju države in samoupravnih lokalnih skupnosti (Uradni list RS, št. 31/18) in Zakonom o državnem odvetništvu (Uradni list RS, št. 23/17) objavlja:

**JAVNO DRAŽBO PRODAJE NEPREMIČNIN**

**I. NAZIV IN SEDEŽ ORGANIZATORJA JAVNIH DRAŽB:**

Republika Slovenija, Ministrstvo za obrambo, Vojkova cesta 55, 1000 Ljubljana. Postopek prodaje nepremičnin, ki so v upravljanju Ministrstva za obrambo, po metodi javne dražbe izvaja komisija v sestavi:

* Aleš Klemenc, namestnik predsednice
* Mojca Geč Zvržina, članica
* Marija Soklič, članica
* Jasna Osolin, članica

**II. OPIS PREDMETOV PRODAJE:**

**A. STANOVANJA**

1. Dvosobno (nezasedeno) stanovanje v Brežicah, na naslovu Bizeljska cesta 31, št. stan. 2, v pritličju, v izmeri 56,20 m² po podatkih GURS (61,00 m² po podatkih cenilca) s kletjo, stoječe na parceli št. 373, v k.o. 1300 Brežice, št. stavbe 586, št. posameznega dela stavbe 2, celoten ID znak: del stavbe 1300-586-2 (ID 5546102), letnik 1957, tablica MO 27909. Za stanovanje je izdelana EI, razred E 146 kWh/ m²a.

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

a. Ogled stanovanja: 24.6.2020 od 12.00 do 16.30

Kontakt: Andrej Molan, tel. št. 07/331-1468

b. Izklicna cena: 60.000,00 EUR

**B. OBJEKTI IN ZEMLJIŠČA**

**1**. Poslovni prostor (brez opreme) v kleti na naslovu Ulica heroja Šaranoviča 27 v Mariboru, neto površine 937,30 m² (po Gurs) na parceli št. 422/10, k.o. 655 Melje, ID znak parcele 655 422/10 (ID 2222924), št. stavbe 663, št. posameznega dela stavbe 1, celotni ID znak 655-663-1, letnik 1895. Izračun energetskih kazalnikov ni mogoč.

Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

1. Ogled: po predhodni najavi tel. št. 02/236-3815, Ivica Kolarić oz. Bojan Erlih, tel. št.

02/449-1595

1. Izklicna cena: 108.500,00 EUR

**2**. Poslovni prostor »Križeva klet« v Mariboru (nezasedeno), Meljska cesta 36, neto površine 346,30 m², na parceli št. 422/4 in parceli št. 422/31, k.o. 655 Melje, št. stavbe 459, št. posameznega dela stavbe 12, celotni ID znak 655-459-12, letnik 1900. Za posamezni del št. 12 izračun energijskih kazalnikov ni mogoč.

Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

1. Ogled: po predhodni najavi tel. št. 02/236-3815, Ivica Kolarić oz. Bojan Erlih, tel. št.

št. 02/449-1595

1. Izklicna cena : 41.120,00 EUR

**3.** Prodaja zemljišča s skladišči v Ribnici: parcele št. 1426/5 k.o.1625 Ribnica, ID znak parcele 1625 1426/5 (ID 6977392 ) v izmeri 107.506,00 m² z objekti: št. stavbe 1543 (v naravi skladišče), neto površine 298,42 m² po Gursu, celotni ID znak 1625-1543-1, št. stavbe 1547 (v naravi skladišče), neto površine 127,90 m² po Gursu, celotni ID znak 1625-1547-1, št. stavbe 1545 (v naravi skladišče), neto površine 5,90 m² po Gursu, celotni ID znak 1625-1545-1, št. objekta 1546 (v naravi porušena stavba), neto površine 127,44 m² po Gursu, celotni ID znak 1625-1546-1, št. stavbe 1542 (v naravi skladišče), neto površine 22,9 m² po Gursu, celotni ID znak 1625-1542-1, št. stavbe 1540 (v naravi porušena stavba), neto površine 132,80 m² po Gursu (po meritvi cenilca 156,38 m²), celotni ID znak 1625-1540-1, št. stavbe 1541 (v naravi skladišče), neto površine 206,00 m² po Gursu, celotnI ID znak 1625-1541-1, št. stavbe 1539 (v naravi skladišče), neto površine 284,00 m² po Gursu (po meritvi cenilca 267,28 m²) celotni ID znak 1625-1539-1, št. stavbe 1537 (v naravi skladišče), neto površine 204,80 m² po Gursu, celotni ID znak 1625-1537-1 in št. stavbe 1535 (v naravi skladišče), neto površine 198,70 m² po Gursu, celotni ID znak 1625-1535-1.

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

1. Osnovna namenska raba zemljišč: del stavbno zemljišče (površine za turizem), del kmetijsko zemljišče (drugo kmetijsko zemljišče) in del gozdno zemljišče
2. Podatki o območjih varovanj in omejitev: opozorilna karta poplav (delno), ekološko pomembno območje: Kočevsko (del), ekološko pomembno območje: Ribniška dolina (del), posebni varstveni območji Natura 2000: Ribniška dolina (del) in Natura 2000 Kočevsko (del), ekološko pomembno območje: osrednje območje življenskega prostora velikih zveri

c. Javna dražba z znanim kupcem bo končana šele po tem, ko bo prodaja nepremičnine 30 dni objavljena na UE. Razlog za to izhaja iz potrdila o namenski rabi zemljišča, ki izkazuje, da je del parc. št. 1426/5 k.o.1625 Ribnica na območju gozdnih oz. kmetijskih zemljišč, ki pa se prodaja na podlagi Zakona o kmetijskih zemljiščih (Uradni list RS, št. 71/11 - uradno prečiščeno besedilo, 58/12, 27/16, 27/17- ZKme-1D in 79/17)

d. Na območju zemljišč ni veljavnega odloka o predkupni pravici Občine Ribnica

e. Ogled možen po predhodni najavi na tel. št. 01/471-1850 ali 041 397-963 kontakt: Marija Soklič

f. Izklicna cena 272.900,00 EUR

**4.** Prodaja zemljišča na Vrhniki, parcele. št. 1666/2, k.o. 2002 Vrhnika, ID znak 2002 1666/2 (ID1867640) v izmeri 3.042,00 m².

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

1. Osnovna namenska raba zemljišč: območja stanovanj in del gozdna zemljišča
2. Podatki o območjih varovanj in omejitev: zemljišče se nahaja na območju varovanja vrtač (Odlok o občinskem prostorskem načrtu Občine Vrhnika (Ur. List RS, št. 27/14, 50/14-teh. popr, 71/14 - teh. popr.,92/14 - teh. popr.,53/15, 75/15 - teh. popr.,9/17 - teh. popr.,79/17- teh. popr.,12/18 - teh. popr., 60/19). Možnost posegov v območje vrtač je opredeljena v odloku

Zemljišče je del gozda ali gozdnega prostora (25 m pas od gozdnega roba). Za posege je potrebno pridobiti soglasje Zavoda za gozdove Slovenije, OE Ljubljana, Tržaška cesta 2, Ljubljana

Zemljišče leži na območju, ki je posebnega pomena za obrambo

c. Javna dražba z znanim kupcem bo končana šele po tem, ko bo prodaja nepremičnine 30 dni objavljena na UE. Razlog za to izhaja iz potrdila o namenski rabi zemljišča, ki izkazuje, da je del parc. št. 1666/2 na območju gozdnih zemljišč, ki pa se prodaja na podlagi Zakona o kmetijskih zemljiščih (Uradni list RS, št.71/11 - uradno prečiščeno besedilo, 58/12, 27/16, 27/17- ZKme-1D in 79/17)

d. Na območju zemljišč ni veljavnega odloka o predkupni pravici Občine Vrhnika

e. Ogled možen samostojno ali po predhodni najavi na tel. št. 01/471-1850 ali 041 397-963 kontakt: Marko Bregar

f. Izklicna cena 85.600,00 EUR

**5.** Prodaja zemljišča, parcele št. 40/3, k.o. 796 Zgornja Kapla, ID znak parcele 796 40/3 (ID 4567119), v izmeri 400,00 m². Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

a. Nepremičnina spada v območje stavbnih zemljišč (površine razpršene poselitve) in leži v Občini Podvelka

b. Nepremičnina nima urejenega dostopa z javnih površin. Prav tako zemljišče nima urejene svoje dovozne poti, hkrati pa tudi nima urejene služnosti prek drugih zemljišč

c. Občina Podvelka ne uveljavlja predkupne pravice na navedeni nepremičnini

d. Ogled možen po predhodni najavi, na tel. št. 01/471-2083, kontakt: Marija Soklič

e. Izklicna cena: 8.950,00 EUR

**6.** Prodaja zemljišča v Mariboru, parcele št. 2159/8, k.o. 678 Spodnje Radvanje, ID znak 678 2159/8 (ID 5885121) v izmeri 407,00 m².

Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

1. Osnovna namenska raba zemljišč: površine za šport in rekreacijo znotraj UON - golf igrišče
2. Podatki o območjih varovanj in omejitev: ekološko pomembno območje Radvanje, (Uredba o ekološko pomembnih območjih (Ur. l. RS, št. 48/04, 33/13, 99/13 in 47/18), Vodovarstveno območje - širše območje III (Uredba o vodovarstvenem območju za vodno telo vodonosnikov Ruš, Vrbanskega platoja, Limbuške dobrave in Dravskega polja (Ur. l.RS, št. 24/2007, 32/11,22/13 in 79/15)

c. Na območju zemljišč ni veljavnega odloka o predkupni pravici Mestne občine Maribor

d, Ogled: po predhodni najavi tel. št. 02/236-3815, Ivica Kolarić oz. Bojan Erlih, tel. št.

02/449-1595

e. Izklicna cena 935,00 EUR

**7.** Prodaja zemljišča v Mariboru, solastniškega deleža parcele št. 2162/15, k.o. 678 Spodnje Radvanje, ID znak 678 2162/15 (ID 1641815) v izmeri 1921,00 m². Solastniški delež parcele, ki je naprodaj, znaša 41686/46416.

Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

1. Osnovna namenska raba zemljišč: površine za šport in rekreacijo znotraj UON - golf igrišče
2. Podatki o območju varovanj in omejitev: Varstveni režimi kulturne dediščine - država: Maribor - arheološko območje Spodnje Radvanje - EŠD:14393, arheološko najdišče, Register nepremične kulturne dediščine, ustanovljen na podlagi Pravilnika o registru kulturne dediščine (Ur.l.RS, št. 66/09)

c. Na zemljišču imajo solastniki zakonito predkupno pravico

d. Na območju zemljišč ni veljavnega odloka o predkupni pravici Mestne občine Maribor

e. Ogled po predhodni najavi na tel. št. 02/236-3815, Ivica Kolarić oz. Bojan Erlih, tel. št.

02/449-1595

f. Izklicna cena 3.820,00 EUR.

**8.**  Prodaja zemljišča v občini Muta, v naselju Mlake, parcele št. 147, k.o. 786 Mlake, ID znak 786 147 (ID 2951077), v izmeri 2.871,00 m².

Za nepremičnino je oceno vrednosti opravila ga. Rebeka Luznik s.p., pooblaščena ocenjevalka vrednosti nepremičnin.

a. Osnovna namenska raba zemljišč: območje stavbnih zemljišč, podrobnejša namenska raba: površine razpršene poselitve - gradnja pretežno pred l. 1967

b. Nepremičnina sodi pod Ekološko pomembno območje Košenjak (Uredba o ekološko pomembnih območjih (Ur. l. RS, št. 48/04, 33/13), Ohranjanje narave lokalnega pomena, Košenjak - Kozji vrh z ident.št. 7330 V: Zakon o ohranjanju narave (Ur.l. RS, št. 96/04 - uradno prečiščeno besedilo, 61/06 - Zdru-1, 32/08 - odl.US, 8/10- ZSKZ-B)

c. Ogled možen samostojno ali po predhodni najavi na tel. št. 01/471-2083, kontakt Marija Soklič

d. Izklicna cena 24.350,00 EUR

**9.** Prodaja nepremičnin na Belci, Občina Kranjska Gora, v naravi ruševine bivše karavle, in sicer: parcela št. 1129/3, k.o. 2171 Dovje, v izmeri 166,00 m², ID znak 2171 1129/3 (ID 3538651), s stavbo št. 59, številka posameznega dela stavbe 1, celotni ID znak dela stavbe 2171-59-1, na naslovu Belca 27, 4281 Mojstrana, parcela št. 1129/4, k.o. 2171 Dovje, v izmeri 231,00 m², celoten ID znak 2171 1129/4 (ID 6716384) in parcela št. 1129/6, k.o. 2171 Dovje v izmeri 2.914,00 m², celoten ID znak 2171 1129/6 (ID 6716386).

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

1. Osnovna namenska raba zemljišč: območje stavbnih zemljišč - površina razpršene gradnje (območja za stanovanja - enodružinska zazidava) in delno območje kmetijskih zemljišč
2. Varovana območja: varovalni pas vodotoka - Belce s pritoki
3. Javna dražba z znanim kupcem bo končana šele po tem, ko bo prodaja nepremičnine 30 dni objavljena na UE. Razlog za to izhaja iz potrdila o namenski rabi zemljišča, ki izkazuje, da je del parc. št. 1129/4 in del parc.št. 1129/6 na območju kmetijskih zemljišč, ki pa se prodaja na podlagi Zakona o kmetijskih zemljiščih (Uradni list RS, št.71/11 - uradno prečiščeno besedilo, 58/12, 27/16, 27/17- ZKme-1D in 79/17)
4. Predkupna pravica za zemljišče ne obstaja

e. Ogled možen samostojno ali po predhodni najavi na tel. št. 01/471-2083, kontakt Marija Soklič.

f. Izklicna cena 12.550,00 EUR

**10.** Prodaja nepremičnin v Ljubljani, v k.o.1733 Bizovik: parcele št. 870/3, k.o. 1733 Bizovik, ID znak 1733 870/3 (ID 874636) v izmeri 227,00 m², parcele št. 161/8, k.o. 1733 Bizovik, ID znak 1733 161/8 (ID 1042714) v izmeri 100,00 m², parcele št. 159/4, k.o 1733. Bizovik, ID znak 1733 159/4 (ID 2217692) v izmeri 964,00 m², parcele št.111/5, k.o 1733 Bizovik, ID znak 1733 111/5 (ID 2722561) v izmeri 1.610,00 m², parcele št. 57/6, k.o 1733 Bizovik, ID znak 1733 57/6 (ID 874631) v izmeri 267,00 m², parcele št.152/9, k.o 1733 Bizovik, ID znak 1733 152/9 (ID 2049439) v izmeri 205,00 m², parcele št.140/4, k.o 1733 Bizovik, ID znak 1733 140/4 (ID 2217691) v izmeri 1.056,00 m², parcele št.108/5, k.o 1733 Bizovik, ID znak 1733 108/5 (ID 874632) v izmeri 1.425,00 m² in parcele št.110/6, k.o 1733. Bizovik, ID znak 1733 110/6 (ID 3729792) v izmeri 395,00 m².

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

1. Osnovna namenska raba zemljišč: območje stavbnih zemljišč
2. Na nepremičninah ima Mestna občina Ljubljana zakonito predkupno pravico (Odlok o določitvi območja predkupne pravice Mestna občina Ljubljana - Uradni list RS, št.5 7/05 in 94/05) in bo kupec znan šele, ko se bo Mestna občina Ljubljana izjasnila o sprejemu /nesprejemu končne prodajne cene in s tem o ne/uveljavitvi predkupne pravice
3. Ogled možen samostojno ali po predhodni najavi na tel. št. 01/471-2083, kontakt Marija Soklič

d. Izklicna cena 237.450,00 EUR

**11.** Prodaja solastniških deležev na parcelah na Bledu, parcele št. 314/2 in 314/3, obe k.o. 2190 Bled in sicer: solastniškega deleža v višini 76/469 ( šestinsedemdeset/štiristodevetinšestdest-in) parcele št. 314/2, k.o. 2190 Bled, v izmeri 469,00 m2, ID znak 2190 314/2 (ID 2773886) in solastniškega deleža v višini 38/97 (osemintrideset/sedemindevetdeset-in) parcele št. 314/3, k.o. 2190 Bled, v izmeri 97,00 m², ID znak št. 2190 314/3 (ID 3445718).

Za nepremičnino je oceno vrednosti opravil g. Samo Kovačič, pooblaščeni ocenjevalec vrednosti nepremičnin.

1. Osnovna namenska raba zemljišč: območje stavbnih zemljišč, površine za turizem
2. Podatki o območju varovanj in omejitev: varovano območje gospodarske javne infrastrukture, Varovalni pas GJ, varovano območje kulturne dediščine: RDK, varovano območje vodnih zemljišč: prispevno območje VTJ Blejsko jezero, erozijsko območje: opozorilno območje - zahtevni zaščitni ukrepi
3. Na obeh parcelah je vknjižena služnostna pravica naprave, vzdrževanja in uporabe vodovoda preko služečih parcel
4. Občina Bled ne bo uveljavljala predkupne pravice na zemljišču
5. Na zemljišču imajo solastniki zakonito predkupno pravico in bo kupec znan šele, ko se bodo predkupni upravičenci izjasnili o sprejemu/nesprejemu končne prodajne cene in s tem o ne/uveljavitvi predkupne pravice
6. Ogled možen samostojno ali po predhodni najavi na tel. št. 01/471-2083, kontakt Marija Soklič.
7. Izklicna cena 34.305,00 EUR.

**III. OGLED NEPREMIČNIN**

Ogled stanovanj boste brez predhodne najave lahko opravili ob terminih, zapisanih ob posamezni nepremičnini.

Glede vprašanj samega poteka javne dražbe smo dosegljivi na tel. št. 01/ 471 - 2147 in 01/ 471 - 2083 oz. 01/ 471 - 2213 in 01/ 471 - 2839 oz. 05/ 668 - 4307, med 9.00 in 12.00 uro.

**IV. POGOJI IN PRAVILA JAVNE DRAŽBE:**

**1. Nepremičnina se proda** v celoti po sistemu **videno kupljeno,** zato morebitne reklamacije kasneje ne bodo upoštevane. Predpisane davčne dajatve za nezazidana stavbna zemljišča DDV v višini 22%, 2% davek na promet nepremičnin za stanovanja in zazidana stavbna zemljišča, ki niso vštete v ceno, stroške notarskih storitev in vpis v zemljiško knjigo, plača kupec.

Nepremičnina bo prodana najugodnejšemu dražitelju.

**2. Kriteriji dvigovanja izklicne cene:**

Dražitelji lahko dvigujejo izklicno ceno:

- od 1,00 EUR do 50.000,00 EUR za 200,00 EUR

- od 50.000,01 EUR do 70.000,00 EUR za 400,00 EUR

- od 70.000,01 EUR do 100.000,00 EUR za 600,00 EUR

- od 100.000,01 EUR naprej za 1.000,00 EUR

**3. Predvidena javna dražba se bo opravila ustno v slovenskem jeziku.**

**4. Sklenitev pogodbe:**

Če dražitelj ne podpiše pogodbe v roku, o katerem ga obvesti prodajalec iz razlogov, ki so na strani dražitelja ali ne plača kupnine kljub opominu, prodajalec zadrži njegovo kavcijo, kot tudi, če se dražbe sam dražitelj oz. njegov pooblaščenec ne udeleži.

**5. Višina kavcije:**

Pred dražbo morajo dražitelji položiti kavcijo v višini 10% izklicne cene na transakcijski račun Ministrstva za obrambo RS: 01100-6370191114 sklic 00 **201000-300620**. Dražiteljem, ki na javni dražbi ne bodo uspeli, se kavcija brez obresti vrne v roku 15 dni od zaključka javne dražbe, na njihov transakcijski račun.

**6. Način in rok plačila kupnine:**

Kupnina se plača v 30 dneh po prejetju računa, ki ga bo prodajalec izstavil kupcu takoj po sklenitvi pogodbe.

Kupnina se vplača na transakcijski račun Ministrstva za obrambo RS: 01100-6370191114 sklic 00201000-300620. Plačilo celotne kupnine v navedenem roku je bistvena sestavina prodajne pogodbe. Položena kavcija se všteje v kupnino.

Nepremičnina preide v last kupca po plačilu celotne kupnine in ostalih stroškov. Zemljiškoknjižno dovolilo prodajalec izstavi po celotnem plačilu kupnine.

**7. Udeležba na javni dražbi in njeni pogoji:**

Dražitelji se morajo najpozneje do 11.00 ure na dan javne dražbe osebno oglasiti na kraju javne dražbe oz. se na podlagi overjenega pooblastila oglasi druga oseba.

Javne dražbe se bodo lahko udeležili le tisti, ki bodo do **29. 6. 2020 do 12.00 ure** na sedež naročnika: RS Ministrstvo za obrambo, Vojkova cesta 55, 1000 Ljubljana, predložili v zaprti ovojnici s pripisom »**NE ODPIRAJ, 158. JAVNA DRAŽBA 30. 6. 2020«** in s pripisom na hrbtni strani ovojnice ime, priimek in naslov dražitelja, naslednje dokumente:

1. Kopijo potrdila o plačani kavciji, iz katere je zraven plačila razviden tudi predmet nakupa in priložena celotna številka TRR računa za primer vračila kavcije
2. Potrdilo o plačanih davkih in prispevkih, staro največ 30 dni, (samo za pravne osebe, s.p.), tuj državljan mora priložiti potrdilo, ki ga izdajo institucije v njegovi državi, enakovredne institucijam, od katerih se zahteva potrdilo za slovenske državljane, v kolikor takega potrdila ne more pridobiti pa lastno izjavo, overjeno pri notarju, s katero pod kazensko in materialno odgovornostjo izjavlja, da ima plačane davke in prispevke)
3. Dražitelji morajo pred dražbo predložiti potrdilo, da v zadnjih šestih mesecih niso imeli blokiranega TRR (velja le za pravne osebe in s.p. - tuja pravna oseba mora priložiti potrdila, ki jih izdajo institucije v njegovi državi, enakovredne institucijam, od katerih se zahteva potrdila za slovenske pravne osebe, v kolikor takega potrdila ne more pridobiti pa lastno izjavo, overjeno pri notarju s katero pod kazensko in materialno odgovornostjo izjavlja, da v zadnjih šestih mesecih ni imel blokiranega TRR)
4. Izpisek iz sodnega registra (samo za pravne osebe) oz. druge ustrezne evidence s.p.), staro največ 30 dni
5. Morebitni pooblaščenci pravnih in fizičnih oseb morajo predložiti originalno overjeno (notar ali Upravna enota) pooblastilo za udeležbo na javni dražbi
6. Kopijo osebne izkaznice, oz. potnega lista (fizične osebe, s.p. ter zastopniki in pooblaščenci pravnih oseb)
7. Originalno podpisano pisno izjavo (priložen obrazec za fiz. oz. pravno osebo), da ponudnik sprejema razpisne pogoje
8. Podpisano soglasje (priložen obrazec za fiz. oz. pravno osebo), da se strinjate z obdelavo vaših osebnih podatkov v vseh postopkih predmetne javne dražbe
9. Podpisano izjavo (priložen obrazec za fiz. oz. pravno osebo), da niste cenilec nepremičnine, ki jo kupujete s strani upravljavca Ministrstva za obrambo - MO in član komisije za razpolaganje s stvarnim premoženjem MO, ter z njimi povezana oseba za kar se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali s cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne
* fizična oseba, ki je s članom komisije ali cenilcem v odnosu skrbništva ali posvojenca oz. posvojitelja
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave ostaja dvom o njegovi nepristranskosti pri opravljanju funkcije člana komisije ali cenilca.

Če niso izpolnjeni zgoraj navedeni pogoji, ni mogoče pristopiti k draženju na javni dražbi.

Če ovojnica ne bo opremljena tako, kot je določeno, naročnik ne nosi odgovornosti za založitev le-te.

**8. Izbira najugodnejšega dražitelja:**

Izbor najugodnejšega dražitelja se opravi na javni dražbi. Z vplačilom kavcije sprejme dražitelj obveznost pristopiti k dražbi in razpisne pogoje dražbe.

a. Če je dražitelj samo eden, je nepremičnina prodana za izklicno ceno

b. Izbrani dražitelj je tisti, ki ponudi najvišjo ceno

c. Če sta dva ali več dražiteljev, ki dražijo najvišjo ceno, nepremičnina ni prodana, če

vsaj eden ne zviša cene

**9. Pravila javne dražbe:**

Javna dražba se izvaja v skladu z Zakonom o stvarnem premoženju države in samoupravnih lokalnih skupnosti- ZSPDSLS-1 (Uradni list RS, št. 11/18 in 79/18) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18). Javno dražbo vodi pristojna komisija.

V skladu s 25. členom Zakona o državnem odvetništvu (Uradni list RS, št. 23/17) k sklenitvi pravnega posla nad 100.000,00 EUR poda mnenje državno odvetništvo.

**Posebna pravila obnašanja zaradi epidemije COVID-19:**

Javne dražbe se lahko udeležijo le osebe, ki ne kažejo vidnih znakov prehladnih obolenj. Vsi udeleženci so dolžni spoštovati navodila za preprečevanje okužbe, ki povzroča COVID-19, ki bodo veljala na dan izvedbe javne dražbe, o čemer bodo prisotni še posebej opozorjeni (obvezno razkuževanje rok, upoštevanje higiene kašlja, obvezno nošenje zaščitne maske, rute ali šala, upoštevanje varne razdalje med osebami,...) ter ostala obvezna navodila Nacionalnega inštituta za javno zdravje.

Pri izvedbi javne dražbe se upošteva Odlok o začasni splošni omejitvi zbiranja ljudi na javnih krajih in mestih v Republiki Sloveniji (Uradni list RS, št. 69/20 in 78/20).

**11. Ustavitev postopka:**

Upravljavec ali pooblaščena oseba lahko s soglasjem predstojnika do sklenitve pravnega posla, postopek javne dražbe ustavi, pri čemer se dražiteljem lahko povrne izkazane stroške.

**V. DATUM, ČAS IN KRAJ JAVNE DRAŽBE:**

Predvidena prodaja **bo potekala 30. 6. 2020 ob 11. uri** v prostorih Ministrstva za obrambo, soba št. 007, pritličje, na naslovu Vojkova cesta 55, 1000 Ljubljana.

mag. Matej Tonin

MINISTER